Табасаран чІалнаан

кІул'инди вуйи ляхнин табшуругъар

№1

І.Точкйирин ерина ачухъ дару лабиал сесер улупру гьярфар гъяъри, исихъ хъайи гафар кидикІ:

1. у**...**хъяр, му**…** ур, …угъри, …еъ, …у…маг;
2. …ачІин, яр…раъ, …тІар, …анар, жа… ;
3. йи…ну, …утІрам, …ургъан, …умалвал;

4) …ал, …уг, …иллишин, …уми йигъ, …ул.

ІІ. Предложениейин кІулин членар вая ІІ дережайин членар фйир вуш дикІ ва фуну цІарар

ккадатуруш улуп.

ІІІ. Точкйирин ерина ачухъ дару нефес хътру сесер улупру гьярфар гъяъри,исихъ хъайи

гафар кидикІ:

1. мар…ишин, мар…лихъан, …у…ум, да…, …ази.
2. хула…, …утІубччву, …илицуб, …и, ра…, …им.
3. мир…, еб…уб, ур…уб, мар..ар, …ул, …ази…енди.

ІV. Саб составнан предложенйирин схема капІ.

Табасаран чІалнаан

кІул'инди вуйи ляхнин табшуругъар

№2

І. Исихъ хъайи гафар апостроф диври дикІ.

1. *Кучва, гучІвал, хулин, дюня, Иляс,Марям, ужвал, пучвал, Рукья, начвал.*
2. *Танишвал, Марят, Жвуларин чІвурд.*

ІІ. Исихъ тувнайи предложенйиригъян кьюб составнан , ккатІарццу предложение кибикІ

ва предложенйирин членариккан цІарар ккадат .

1. *Габни хъаърайи малар явашди хянаъ учІвну.*
2. *Хябяхъган габни малар гъулазди хъаъну.*
3. *Уьл ипІураза.*

ІІІ. І.Точкйирин ерина ачухъ дару лабиал сесер улупру гьярфар ва ачухъ дару нефес хътру сесер улупру гьярфар гъяъри, гафар кидикІ:

*Ри…уб, тІи…, ур…цІур, хяли…и, …и…, …ур, …ур, …у…, …и, …у…уб, …ур…,*

*ри…, ра…ин, ри…, …ази…енди, па…агь, …ази, йи…ну, …ум, …илли, …нуб, …еъ.*

ІV.Пубан кьастназ дилигну, са-саб предложение дикІ.

Табасаран чІалнаан

кІул'инди вуйи ляхнин табшуругъар

№ 3.

І. Исихъ хъайи ктикьу предложенйириъ пунктуацияйин ишарйир див, ва дурариъ айи аьдати предложенйирин арайиъ айи аьлакьйирин жюрйир фундар вуш улуп:

1) Лисхъан гьавйир дигиш гъаши ва са-сабди йифун цІерекІвар ктахьуз хъюгъю.

2) Сиваризди йифар гъургъган гъулазди гььавйир мичІал гъаши.

ІІ. І. Исихъ хъайи ибарйиригъян дурумлу ибара жара апІин.

*1) Уччву кукла, гьаригъ дусуб, рукьан жандак, гъабгъу шид.*

ІІІ.Табасаран чІалнаъ айи чІалнан паяр кудух, ва дурарин са-саб месела дикІ.

ІV. ІІ. Исихъ тувнайи предложенйиригъян саб составнан , ккатІабццу предложение жара апІин.

1. *Габни хъаърайи малар явашди хянаъ учІвну.*
2. *Хябяхъган габни малар гъулазди хъаъну.*
3. *ГвачІниндин уьл аьшкьниинди ипІураза.*

Табасаран чІалнаан

кІул'инди вуйи ляхнин табшуругъар

№4

І. V.Таза цІарназ хътабгъуз шлуганси, исихъ тувнайи гафар слогариз жара апІин.

1. *Табасаран, гакІвлар, яратмиш'валар, гварар, узу,усуб.*
2. *Марччарихъди, кІул'инадитІан, мурччварилан.*
3. *Лижв'арин, хул'инна, Шил'арин, кІвантІар, эувал.*
4. *Ккверкквелай, йиккар, эъну,амма, келле, марццишин.*

ІІ. Сказуемойин жюрйир улуп ва дурарин са-саб месела дикІ.

ІІІ. Кпикьу табигъ предложениейин месела бикІ, кІулин ва табигъ предложенйир улуп,

табигъ предложение кІулин предложениейик фтин кюмекниинди кибтІнаш улуп, ва табигъвалин аьлакьайин жюре йип.

ІV. Гафнан паяр фйир вуш ва фтин бадали ишлетмиш апІуруш дикІ,дурарин графикайин схемйир улуп,меселайин разбор апІин: **гъилицнацвали**